Silke Van Avermaet

D’ **Silke Van Avermaet** (* 2. Jüüni 1999 z’ Dendermonde, Prowìnz Oschtflàndra) ìsch a belgischa Volleybàllschpììlera, wo àls Mìttelblockera schpììlt. Zamma mìt’m Verain Asterix Kieldrecht ìsch sa mehrmols belgischa Maischtera un Pokààlsiigera worra. Sitter 2021 schpììlt sa ìm Verain Volley Mìlhüüsa Elsàss.

## ìhra Kàrriar
### Verainskàrriar
D’ Van Avermaet hàt z’äärscht ìn dr Junioora-Mànnschàft vu dr Topsportschool Vilvoorde ìm Fläämisch-Brabant gschpììlt. Ànna 2015 ìsch sa zem Asterix Kieldrecht gànga ge schpììla. Mìt dam Verain ìsch sa säcksmol belgischa Maischtera worra (jewills vu 2015/16 bis 2020/21) un hàt d’rzüa viarmol s’ nàzionààla Pokààlwättbwarb gwunna (ànna 2016, 2017, 2018 un 2021). Ànna 2020 hàt sa jedoch s’ Andschpììl vum Pokààl mìt 3:2 geega dr Rekkenshop Hermes Oostende verloora. Dr Schpìtzapokààl hàt sa eewafàlls viarmol gwunna (ànna 2017, 2018, 2019 un 2020) — ànna 2020 ìsch sa àls Bäschta-n-Uffschlaagera vum Schpìtzapokààl ärnännt worra. Ìm Joohr 2021 ìsch sa ìm Pokààlwättbewarb àls MVP so wia àls Bäschta Mìttelblockera üsszaichent worra. Ìn dr Nàzionààlmaischterschàft ìsch sa àui mehrmols fìr ìhra pärseenliga Laischtunga üsszaichent worra: àls Bäschta Mìttelblockera ìn da Saisons 2017/18, 2018/19 un 2020/21, wia àui àls Bäschta-n-Uffschlaagera ànna 2018/19 un schliasslig àls MVP ànna 2020/21. 

Ìm Mai 2021 hàt d’ Van Avermaet a Vertrààg fìr ain Joohr biim Verain Volley Mìlhüüsa Elsàss unterschrììwa — doo hàt sa d’ Tessa Polder ärsätzt. Ìn dr äärschta Saison mìt’m Mìlhüüser Verain ìsch sa frànzeescha Vìzamaischtera worra; ìm Pokààlwättbwarb ìsch d’ Mànnschàft numma-n-uff Plàtz Niina ànakumma. Üsserdam hàt d’ Van Avermaet àm Ààfàng vu dr Saison dr Schpìtzapokààl geega dr VB Nantes gwunna ghàà. Ìm Jüüni 2022 hàt sa ìhra Vertrààg biim Verain um ain Joohr verlängert. Àm Ààfàng vu dr näija Schpììlzitt ìsch sa àwwer àm Unterliib liicht verlätzt worra un hàt àn da äärschta Schpììler nìt mìtgmàcht — d’ Mànnschàft hàt jedoch dr Schpìtzapokààl geega dr Volero Le Cannet gwunna.

### ìn dr Nàzionààlmànnschàft
D’ Van Avermaet hàt z’äärscht mìt da belgischa Nàzionààlamànnschàfta vu da U-18, U-19 un U-20 gschpììlt. Ànna 2015 ìsch sa bis àm Plàtz 3 vu dr Öiropàmaischterschàft vu da U-18 glunga un ìsch uff Plàtz 12 vu dr Waltmaischterschàft ànakumma. Ìm Joohr druff ìsch sa Viarta bii dr Öiropàmaischterschàft vu da U-19 worra. 

Sitter 2018 schpììlt d’ Van Avermaet zamma mìt dr A-Nàzionààlmànnschàft vu Belgia. Ìm Àwrìl 2018 ìsch sa bii da Volleyproms àls „Ààfangerin vum Joohr“ üsszaichent worra. Àn dr Nations League 2018 ìsch sa zamma mìt dr Mànnschàft uff Plàtz 13 ànakumma un hàt àlso àn dr Finààlrunda nìt mìtgmàcht. Àm saalwa Turniar ìm Joohr druff ìsch sa uff Plàtz 7 ànakumma un hàt eewafàlls vor àn dr Finààlrunda müassa-n-üssschaida. D’rzüa ìsch sa mìt Belgia àn dr Öiropàmaischterschàft 2019 uff Plàtz Niina ànakumma. Ànna 2021 ìsch d’ Van Avermaet bii da Volleyproms àls Schpììlera vum Joohr üsszaichent worra. Schpeeter ìm Joohr ìsch sa mìt Belgia Niinta worra àn dr Nations League, un Viarzehnta àn dr Öiropàmaischterschàft. Ànna 2022 hàt sa àn dr Waltmaischterschàft ìn da Nììderland un Poola mìtgmàcht, wu s’ Belgia uff Plàtz Niina ànakumma-n-ìsch. Sa ìsch àui àn dr Nations League 2022 d’rbii gsìì; ìn dr zwaita Wucha ìn da Filippina ìsch sa jedoch àn COVID-19 ärkrànkt gsìì un hàt àn da Schpììler nìt känna mìtmàcha. Ìm Jüüli 2022 hàt sa àn dr Challenger Cup mìtgmàcht — doo hàt Belgia s’ Andschpììl geega dr Gàschtgaawer Kroàzia verloora.

## Weblìnks
* Profil ìn dr Dàtabànk vu dr FIVB (anglisch)
* Profil biim Öiropäischa Volleybàllverbànd CEV (anglisch)
* Profil bii Volley Vlaanderen (anglisch)
* Profil ìn dr Dàtabànk vu *WorldOfVolley* (anglisch)
* Profil ìn dr Dàtabànk vu *Volleybox* (hoochdiitsch)
* Profil ìn dr *Global Sports Archive* (anglisch)

## Ainzelnoohwiisa